CELEX: 62016CA0500
Language: el
Date: 2017-12-20 00:00:00
Title: Υπόθεση C-500/16: Απόφαση του Δικαστηρίου (δεύτερο τμήμα) της 20ής Δεκεμβρίου 2017 [αίτηση του Naczelny Sąd Administracyjny (Πολωνία) για την έκδοση προδικαστικής αποφάσεως] — Caterpillar Financial Services sp. z o.o. [Προδικαστική παραπομπή — Φορολογία — Κοινό σύστημα φόρου προστιθέμενης αξίας (ΦΠΑ) — Οδηγία 2006/112/ΕΚ — Άρθρο 135, παράγραφος 1, στοιχείο α' — Απαλλαγές — Φόροι εισπραχθέντες κατά παράβαση του δικαίου της Ένωσης — Εμπόδια για την επιστροφή αχρεωστήτως καταβληθέντος ΦΠΑ — Άρθρο 4, παράγραφος 3, ΣΕΕ — Αρχές της ισοδυναμίας, της αποτελεσματικότητας και της καλόπιστης συνεργασίας — Δικαιώματα υπέρ των ιδιωτών — Συμπλήρωση της προθεσμίας παραγραφής της φορολογικής υποχρεώσεως — Αποτελέσματα αποφάσεως του Δικαστηρίου — Αρχή της ασφάλειας δικαίου]

26.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/23
            
         Απόφαση του Δικαστηρίου (δεύτερο τμήμα) της 20ής Δεκεμβρίου 2017 [αίτηση του Naczelny Sąd Administracyjny (Πολωνία) για την έκδοση προδικαστικής αποφάσεως] — Caterpillar Financial Services sp. z o.o.
   (Υπόθεση C-500/16) (1)
   
   ([Προδικαστική παραπομπή - Φορολογία - Κοινό σύστημα φόρου προστιθέμενης αξίας (ΦΠΑ) - Οδηγία 2006/112/ΕΚ - Άρθρο 135, παράγραφος 1, στοιχείο α' - Απαλλαγές - Φόροι εισπραχθέντες κατά παράβαση του δικαίου της Ένωσης - Εμπόδια για την επιστροφή αχρεωστήτως καταβληθέντος ΦΠΑ - Άρθρο 4, παράγραφος 3, ΣΕΕ - Αρχές της ισοδυναμίας, της αποτελεσματικότητας και της καλόπιστης συνεργασίας - Δικαιώματα υπέρ των ιδιωτών - Συμπλήρωση της προθεσμίας παραγραφής της φορολογικής υποχρεώσεως - Αποτελέσματα αποφάσεως του Δικαστηρίου - Αρχή της ασφάλειας δικαίου])
   (2018/C 072/30)
   Γλώσσα διαδικασίας: η πολωνική
   
      Αιτούν δικαστήριο
   
   Naczelny Sąd Administracyjny
   
      Διάδικοι στην υπόθεση της κύριας δίκης
   
   Caterpillar Financial Services sp. z o.o.
   
      παρισταμένου του: Dyrektor Izby Skarbowej w Warszawie
   
      Διατακτικό
   
   Οι αρχές της ισοδυναμίας και της αποτελεσματικότητας, ερμηνευόμενες υπό το πρίσμα του άρθρου 4, παράγραφος 3, ΣΕΕ, έχουν την έννοια ότι δεν αποκλείουν εθνική ρύθμιση, όπως η επίμαχη στην κύρια δίκη, η οποία επιτρέπει την απόρριψη αιτήσεως επιστροφής αχρεωστήτως καταβληθέντος φόρου προστιθέμενης αξίας (ΦΠΑ), όταν η αίτηση αυτή έχει υποβληθεί από τον υποκείμενο στον φόρο μετά τη συμπλήρωση πενταετούς προθεσμίας παραγραφής, μολονότι από απόφαση του Δικαστηρίου εκδοθείσα μετά τη συμπλήρωση της εν λόγω προθεσμίας συνάγεται ότι δεν υφίστατο οφειλή όσον αφορά την καταβολή του ΦΠΑ που αποτελεί το αντικείμενο της εν λόγω αιτήσεως επιστροφής.
   
      (1)  ΕΕ C 22 της 23.1.2017.